**Povzetek revizijskega poročila *Pravilnost poslovanja politične stranke Zeleni Slovenije v letu 2019***

Računsko sodišče je izvedlo revizijo pravilnosti poslovanja politične stranke *Zeleni Slovenije* v letu 2019*.*

*Cilj revizije* je bil izrek mnenja o pravilnosti poslovanja politične stranke Zeleni Slovenije v letu 2019. Računsko sodišče je preverjalo skladnost poslovanja politične stranke Zeleni Slovenije z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Zeleni Slovenije v letu 2019 izreklo *mnenje s pridržkom,* ker v letnem poročilu ni razkrila podatkov o vseh posojilih, ki jih je prejela od banke, kot to določata Zakon o političnih strankah in Pravilnik o vsebini in načinu predložitve letnega poročila političnih strank.

Računsko sodišče je politični stranki Zeleni Slovenije podalo *priporočilo* za izboljšanje poslovanja.

Ljubljana, 17. decembra 2020